
Nr. 22/547


Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative cu privire la acordarea unui ajutor bănesc populaţiei cu venituri reduse în vederea susţinerii unei părţi din cheltuielile necesare pentru achiziţionarea de centrale termice sau arzătoare automatizate cu consum de gaze naturale în regim economic, cu care comisia noastră a fost sesizată în fond cu adresa Biroului Permanent nr. Pl.x.624 din 4 septembrie 2006.
	PREŞEDINTE,

Mihai Nicolae Tănăsescu

RAPORT

asupra propunerii legislative cu privire la acordarea unui ajutor bănesc

 populaţiei cu venituri reduse în vederea susţinerii unei părţi din cheltuielile

necesare pentru achiziţionarea de centrale termice sau arzătoare automatizate 

cu consum de gaze naturale în regim economic, cu care comisia noastră
Cu adresa nr. Pl.x.624 din 4 septembrie 2006, Biroul Permanent conform art. 95 şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu propunerea legislativă cu privire la acordarea unui ajutor bănesc populaţiei cu venituri reduse în vederea susţinerii unei părţi din cheltuielile necesare pentru achiziţionarea de centrale termice sau arzătoare automatizate cu consum de gaze naturale în regim economic.
 La întocmirea raportului s-a avut în vedere avizul Consiliului Legislativ, precum şi punctul de vedere al Guvernului.

Prezentul proiect de Lege are ca obiect de reglementare  acordarea unui ajutor bănesc populaţiei cu venituri reduse, în vederea susţinerii unei părţi din cheltuielile necesare pentru achiziţionarea de centrale termice sau arzătoare automatizate cu consum de gaze naturale în regim economic. Iniţiatorii proiectului au considerat insuficiente măsurile prevăzute de Ordonanţa de urgenţă a Guvernului nr.91/2005 privind instituirea Programului de acordare a unor ajutoare băneşti populaţiei cu venituri reduse care utilizează gaze naturale pentru încălzirea locuinţei, în vederea creşterii eficienţei consumului, siguranţei şi calităţii vieţii, aprobată cu modificări şi completări prin Legea nr.291/2005, pentru care se propune abrogarea.
Proiectul de Lege face parte din categoria legilor ordinare, potrivit art. 76 din Constituţia României, republicată.

La lucrările comisiei au participat 22 deputaţi, din totalul de 26 membri ai comisiei.

Raportul comisiei a fost adoptat cu unanimitate de voturi. 
Propunerea legislativă a fost respinsă de Senat, în şedinţa din data de 29 august 2006. 
Propunerea legislativă, potrivit art. 75 din Constituţia României, republicată şi a art. 86 din Regulamentul Camerei Deputaţilor este de competenţa decizională a Camerei Deputaţilor.
In urma dezbaterii propunerii legislative cu privire la acordarea unui ajutor bănesc populaţiei cu venituri reduse în vederea susţinerii unei părţi din cheltuielile necesare pentru achiziţionarea de centrale termice sau arzătoare automatizate cu consum de gaze naturale în regim economic în şedinţa din data de 12.09.2006, comisia propune respingerea din următoarele considerente:
Această propunere legislativă nu a fost motivată de iniţiatori în mod corespunzător. Marea majoritate a textelor sunt preluate din Ordonanţa de urgenţă a Guvernului nr.91/2005, aspectele de noutate neimpunând abrogarea actului respectiv, ci doar modificarea şi completarea acestuia.

Iniţiatorii propunerii legislative nu precizează sursele financiare necesare acordării sprijinului financiar propus, încălcându-se astfel dispoziţia art.138 alin.5 din Constituţia României, care prevede că „Nici o cheltuială bugetară nu poate fi aprobată fără stabilirea sursei de finanţare”.

În acelaşi sens art.15 alin.1 din Legea nr.500/2002 privind finanţele publice, prevede că „În cazurile în care se fac propuneri de elaborare unor proiecte de acte normative a căror aplicare atrage micşorarea veniturilor sau majorarea cheltuielilor aprobate prin buget, trebuie să se prevadă şi mijloacele necesare pentru acoperirea minusului de venituri sau creşterea cheltuielilor”.

	PREŞEDINTE,

Mihai Nicolae Tănăsescu
	SECRETAR,

Radu Cătălin Drăguş


Expert:

Popescu Luminiţa

